Davlat oʻrmon fondi yer maydonlaridan foydalanishda ijara munosabatlarini takomillashtirish chora-tadbirlari toʻgʻrisida
(resolution, 2026-03-17)

Respublikada “Yashil makon” umummilliy loyihasi doirasida yashil maydonlarni kengaytirish borasida tizimli choralar koʻrilmoqda. Oʻrmon xoʻjaligi sohasini rivojlantirish boʻyicha amalga oshirilayotgan keng koʻlamli islohotlar natijasida soʻnggi 6 yil davomida oʻrmon fondi yerlari 1 mln gektarga kengaydi. Oʻrmon xoʻjaligini rivojlantirishda xususiy sektorning rolini oshirish, oʻrmon fondi yer uchastkalarini ijaraga berishda aholi va tadbirkorlik subyektlariga raqamli xizmatlardan foydalanish uchun qulay sharoitlar yaratish, “Tabiatga sayohat” tamoyili asosida ekologik turizmni rivojlantirish, ishbilarmonlik muhitini yaxshilash, ochiqlik va oshkoralikni taʼminlash, sohani raqamli transformatsiya qilishni keng joriy etish, oʻrmon fondi yer uchastkalarini ijaraga berish tizimini tubdan takomillashtirish taqozo etilmoqda. Oʻzbekiston Respublikasi Prezidentining “Ekologiya, atrof-muhitni muhofaza qilish va iqlim oʻzgarishi vazirligi faoliyatini samarali tashkil etish chora-tadbirlari toʻgʻrisida” 2023-yil 31-maydagi PQ-171-son qarori ijrosini taʼminlash, oʻrmon fondi yer uchastkalarini ijaraga berishning zamonaviy va shaffof mexanizmlarini joriy etish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Ekologiya va atrof-muhitni muhofaza qilish sohasini transformatsiya qilish va vakolatli davlat organi faoliyatini tashkil etish chora-tadbirlari toʻgʻrisida” 2023-yil 31-maydagi PF-81-son Farmoniga asosan 2024-yil 1-yanvardan boshlab: oʻrmon xoʻjaliklarida koʻchat yetishtiruvchi pitomniklarni tashkil etish maqsadida, xoʻjaliklar hududlarining uzoq muddatli ijaraga beriladigan uchastkalari Ekologiya, atrof-muhitni muhofaza qilish va iqlim oʻzgarishi vazirligi tomonidan belgilanishi; davlat oʻrmon fondi yer uchastkalari faqat “E-auksion” platformasi orqali ijaraga berilishi belgilanganligi maʼlumot uchun qabul qilinsin. 2. Oʻrmon fondi yer uchastkalarini “E-auksion” platformasi orqali elektron onlayn-auksionga qoʻyish boʻyicha materiallarni tayyorlash, elektron onlayn-auksionlarni tashkil etish va oʻtkazish, hisob-kitoblarni amalga oshirish, ijara shartnomalarini rasmiylashtirish, ularga oʻzgartirish kiritish va ularni bekor qilish tartibini nazarda tutuvchi Oʻrmon fondi yer uchastkalarini elektron onlayn-auksion orqali ijaraga berishning maʼmuriy reglamenti 1-ilovaga muvofiq tasdiqlansin. 3. Belgilansinki: 2024-yil 1-yanvardan boshlab oʻrmon fondining foydalanilmayotgan yer uchastkalarini jismoniy va yuridik shaxslarga ijaraga berish boʻyicha materiallarni toʻplash, koʻrib chiqish, vakolatli organlar va tashkilotlar bilan kelishish “E-ijara” axborot tizimi orqali amalga oshiriladi; oʻrmon fondining foydalanilmayotgan yer uchastkalari boʻyicha ijara huquqi narxni oshirib borish tamoyili asosida “E-auksion” platformasi orqali amalga oshiriladi; oʻrmon fondining foydalanilmayotgan yer uchastkalarini elektron onlayn-auksionga qoʻyish boʻyicha takliflarni tayyorlash hamda oʻrmon fondi yer uchastkalarini ijaraga berish boʻyicha shartnomalarni davlat roʻyxatidan oʻtkazish uchun oʻrmon fondi yerlaridan doimiy foydalanuvchi oʻrmon xoʻjaligi tashkilotlari masʼul hisoblanadi; ijaraga berilgan oʻrmon fondi yer uchastkalarida noqonuniy daraxt va butalarni kesish hamda chorva mollarini boqishga yoʻl qoʻyilmaydi; ekologik turizm, rekratsiya, sogʻlomlashtirish hamda dam olish maskanlari va ovchilik xoʻjaliklari faoliyatini tashkil etish maqsadida oʻrmon fondining foydalanilmayotgan yer uchastkalarini elektron onlayn-auksionga qoʻyish boʻyicha takliflarni tayyorlashga “Ekoturizm va ovchilikni rivojlantirish departamenti” davlat muassasasi masʼul hisoblanadi; 2024-yil 1-iyulga qadar oʻrmon fondi yer uchastkalarini ijaraga berish boʻyicha amaldagi barcha shartnomalar Iqtisodiyot va moliya vazirligi huzuridagi Kadastr agentligi organlarida roʻyxatdan oʻtkaziladi, bunda jismoniy shaxslardan ijara huquqini davlat roʻyxatidan oʻtkazganlik uchun yigʻim undirilmaydi; ijara shartnomalari belgilangan muddatda roʻyxatdan oʻtkazilmagan hollarda haqiqiy hisoblanmaydi va belgilangan tartibda bekor qilinadi hamda ushbu oʻrmon fondi yer uchastkasi qayta elektron onlayn-auksionga qoʻyiladi. 4. Quyidagilar oʻrmon fondi yer uchastkalarini ijaraga berishda Ekologiya, atrof-muhitni muhofaza qilish va iqlim oʻzgarishi vazirligi huzuridagi Oʻrmon xoʻjaligi agentligining asosiy vazifalari hisoblanadi: davlat oʻrmon fondi yer uchastkalarini ijaraga berishni tashkil etishda qonuniylik, tenglik, ochiqlik va shaffoflikni taʼminlash; ijaraga berilayotgan davlat oʻrmon fondi yer uchastkalari monitoringini yuritish; oʻrmon fondi yer uchastkalarini elektron onlayn-auksion orqali ijaraga berish talablariga qatʼiy rioya etish; ijaraga beriladigan davlat oʻrmon fondi yer uchastkalari boʻyicha maʼlumotlar bazasini shakllantirish va yuritish. 5. Shunday tartib oʻrnatilsinki, unga muvofiq 2024-yil 1-yanvardan boshlab oʻrmon fondining foydalanilmayotgan yer uchastkalarini “E-auksion” platformasi orqali ijaraga berishda quyidagi hollarda ijara toʻlovining “nol” stavkasi qoʻllaniladi, bunda: oʻrmon fondining suv bilan taʼminlanmagan va oʻrmon bilan qoplanmagan yer uchastkalari oʻzlashtirilib, qishloq xoʻjaligi ekinlari va dorivor oʻsimliklar plantatsiyalarini barpo etish uchun — uch yil davomida; oʻrmon fondining suv bilan taʼminlanmagan va oʻrmon bilan qoplanmagan yer uchastkalari oʻzlashtirilib, yongʻoq mevali bogʻlar (pista, bodom, yongʻoq) va tez oʻsuvchi daraxtlar (pavlovniya, terak va boshqa) plantatsiyalarini barpo etish uchun — besh yil davomida; oʻrmon fondining choʻl hududlarida joylashgan, suv bilan taʼminlanmagan va oʻrmon bilan qoplanmagan yer uchastkalari oʻzlashtirilib, choʻl va yaylov oʻsimliklari (saksovul, cherkez, qandim, qoraburoq va boshqa) plantatsiyalarini barpo etish uchun — oʻn yil davomida. 6. Ekologiya, atrof-muhitni muhofaza qilish va iqlim oʻzgarishi vazirligi huzuridagi Oʻrmon xoʻjaligi agentligi: 2024-yil 1-yanvarga qadar “Ijaraga berilgan oʻrmon fondi yerlari hisobini yuritish” axborot-billing tizimi ishga tushirilishini taʼminlasin; Kadastr agentligi bilan birgalikda 2025-yil yakuniga qadar oʻrmon fondi yer uchastkalarini ijaraga berish boʻyicha barcha amaldagi shartnomalarni xatlovdan oʻtkazsin va mazkur qarorga muvofiqlashtirgan holda Kadastr agentligining hududiy boʻlinmalarida davlat roʻyxatidan oʻtkazilishini taʼminlasin; Ijaraga berilgan oʻrmon fondi yerlari hisobini yuritish” axborot-billing tizimini 2025-yil 1-yanvarga qadar Soliq qoʻmitasining maʼlumotlar bazasiga integratsiya qilinishini taʼminlasin. 7. Turizm qoʻmitasi, “Muhofaza etiladigan tabiiy hududlar departamenti” va “Ekoturizm va ovchilikni rivojlantirish departamenti” davlat muassasalari, oʻrmon fondi yer uchastkalari hisobidan muhofaza etiladigan tabiiy hududlarni kengaytirish va ekoturizmni rivojlantirishga masʼul hisoblanadi. 8. Ekologiya, atrof-muhitni muhofaza qilish va iqlim oʻzgarishi vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 9. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 10. Mazkur qarorning bajarilishini nazorat qilish Oʻzbekiston Respublikasi ekologiya, atrof-muhitni muhofaza qilish va iqlim oʻzgarishi vaziri A. Abduxakimov zimmasiga yuklansin. 1. Ushbu Reglament oʻrmon fondi yer uchastkalarini elektron onlayn-auksion orqali ijaraga berish tartibini belgilaydi. 2. Mazkur Reglament talablari davlat oʻrmon fondiga kirmaydigan yerlarni ijaraga berishga hamda oʻrmon fondi yerlaridan mavsumiy foydalanishga (pichan oʻrish va chorva mollarini boqish, oʻrmon hududidagi mavjud bogʻlar, tabiiy va madaniy yongʻoq mevali bogʻlar (pista, bodom, yongʻoq) mevalari (hosili)ni yigʻish, choʻl va yaylov oʻsimliklari (saksovul, cherkiz, qondim, qorburoq va boshqa)ning urugʻlarini yigʻish, oziq-ovqat maqsadlarida qishloq xoʻjaligi mahsulotlari yetishtirishga) tatbiq etilmaydi. 3. Quyidagi oʻrmon fondi yerlari ijaraga berilmaydi: oʻrmonlarning daryolar, koʻllar, suv omborlari va boshqa suv obyektlari sohillari boʻylab oʻtgan taqiqlangan mintaqalari; oʻrmonlarning ovlanadigan qimmatli baliqlar uvuldiriq sochadigan joylarni muhofaza qiluvchi taqiqlangan mintaqalari; eroziyadan saqlaydigan oʻrmonlar; oʻrmonlarning temir yoʻllar va avtomobil yoʻllari yoqalab oʻtgan ihota mintaqalari; alohida qimmatga ega boʻlgan oʻrmonlar; davlat biosfera rezervatlarining oʻrmonlari; davlatlararo muhofaza etiladigan tabiiy hududlarning oʻrmonlari; ilmiy yoki tarixiy ahamiyatga ega boʻlgan oʻrmonlar; ilmiy-tajriba stansiyalari yerlari; qoʻriqxonalar, milliy tabiat bogʻlarining qoʻriqxona zonalari; oʻrmon xoʻjaligi tashkiloti ehtiyojlari uchun foydalaniladigan yerlar (sugʻoriladigan yerlar, koʻchatxona va pitomniklar, oʻrmon bilan qoplangan yerlar (bundan ekologik turizm, rekreatsiya, sogʻlomlashtirish va dam olish maskanlari hamda ovchilik xoʻjaligini tashkil etish uchun, shuningdek, yovvoyi hayvonlarni takror koʻpaytirish va urchitish pitomnigini tashkil etish uchun oʻrmon fondi yerlarini ijaraga berish mustasno), dorivor oʻsimliklar plantatsiyalari joylashgan yerlar); noyob va yoʻqolib ketish xavfi ostida turgan daraxt va boshqa oʻsimlik turlari bilan band boʻlgan uchastkalar. 4. Chet el investitsiyalari ishtirokidagi korxonalarga, xalqaro birlashmalar va tashkilotlarga, chet el jismoniy va yuridik shaxslariga yer uchastkalari Oʻzbekiston Respublikasi Vazirlar Mahkamasi tomonidan ijaraga beriladi va ijara shartlari belgilanadi. 5. Ushbu Reglamentda quyidagi asosiy tushunchalardan foydalaniladi: buyurtmachi — Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi (keyingi oʻrinlarda — Ekologiya vazirligi) huzuridagi Oʻrmon xoʻjaligi agentligi. Bunda davlat oʻrmon — ovchilik xoʻjaliklari hamda milliy tabiat bogʻlari hududlarini ijaraga berishda Ekologiya vazirligi buyurtmachi hisoblanadi; vakolatli tashkilotlar — Suv xoʻjaligi vazirligi (baliqchilik faoliyati boʻyicha), Ekologiya vazirligining hududiy boʻlinmalari (ekologik turizm, rekratsiya, sogʻlomlashtirish, dam olish maskanlari hamda ovchilik faoliyati boʻyicha), Iqtisodiyot va moliya vazirligi huzuridagi Kadastr agentligining Davlat kadastrlari palatasi hududiy boʻlinmalari; ijaraga berilayotgan oʻrmon fondi yer uchastkasi — oʻrmon fondining foydalanilmayotgan bir qismi boʻlib, davlat oʻrmon kadastrida koʻrsatilgan muayyan chegaraga, maydonga, joylashgan manzilga va boshqa xususiyatlarga ega boʻlgan yer uchastkasi; ijaraga beruvchi — oʻrmon fondi yer uchastkalari oʻzlariga doimiy foydalanishga berilgan oʻrmon xoʻjaligi tashkilotlari; ijaraga oluvchi — ijaraga beruvchidan ijara shartnomasiga muvofiq oʻrmon fondi yer uchastkalarini yoki uning bir qismini belgilangan tartibda oladigan yuridik yoki jismoniy shaxs; ijrochi — Ekologiya vazirligi tizimidagi “Yashil loyiha” loyihalash instituti; operator — savdo platformasida elektron onlayn-auksionni tashkil etish hamda oʻtkazish vakolati berilgan “Elektron onlayn-auksionlarni tashkil etish markazi” AJ; yer tuzish loyihasi — yagona mavze boʻyicha konturlar yaxlitligi saqlab qolingan holda, oʻrmon fondi uchastkasi chegaralari, hududning ixtisosligi, ishlab chiqarish yoʻnalishi, sugʻorish tarmoqlari, kollektorlar, yoʻllar va boshqa topografik elementlari hisobga olingan muayyan yer uchastkasini ijaraga berish uchun ishlab chiqilgan hujjatlar toʻplami; “E-ijara” axborot tizimi (keyingi oʻrinlarda — “E-IJARA” AT) — yer uchastkalarini berish boʻyicha materiallarni toʻplash, koʻrib chiqish hamda vakolatli organlar va tashkilotlar bilan kelishishga moʻljallangan avtomatlashtirilgan axborot tizimi. 6. Oʻrmon fondining foydalanilmayotgan yer uchastkalari jismoniy va yuridik shaxslarga ijara huquqi asosida foydalanish uchun quyidagi maqsadlar hamda oʻlchamlarda uch yildan kam boʻlmagan va qirq toʻqqiz yildan oshmaydigan muddatga ijaraga beriladi: oʻrmon barpo qilish uchun — 1,0 gektardan 20,0 gektargacha; mevali va yongʻoq mevali daraxtzorlar barpo etish uchun — 1,0 gektardan 20,0 gektargacha; mevali va manzarali koʻchat yetishtirish uchun — 0,1 gektardan 2,0 gektargacha; tez oʻsuvchi daraxt plantatsiyalarini barpo etish uchun — 1,0 gektardan 10,0 gektargacha; qishloq xoʻjaligi ekinlarini ekish uchun — 0,1 gektardan 10,0 gektargacha; dorivor oʻsimliklar madaniy plantatsiyalarini barpo etish uchun — 1,0 gektardan 20 gektargacha; asalarichilik faoliyati uchun — 0,01 gektardan 2,0 gektargacha; baliqchilik faoliyati uchun — 0,1 gektardan 5,0 gektargacha; ovchilik xoʻjaligini tashkil etish uchun — 10 gektargacha yer uchastkasi ovchilik bazalari va 100 gektargacha yer uchastkasi pitomniklar barpo etish uchun bitta lot sifatida; limonariy va issiqxonalar tashkil etish uchun — 0,1 gektardan 2,0 gektargacha; ekologik turizm, rekratsiya, sogʻlomlashtirish hamda dam olish maskanlari faoliyati uchun (oʻsimlik va hayvonot dunyosiga zarar keltirmaslik sharti bilan) — 0,01 gektardan 2,0 gektargacha; yovvoyi hayvonlarni takror koʻpaytirish va urchitish pitomnigini tashkil etish uchun — 1,0 gektardan 10,0 gektargacha; Bunda ekologik turizm, rekreatsiya, sogʻlomlashtirish hamda dam olish maskanlari, ovchilik xoʻjaligini tashkil etish uchun, shuningdek, yovvoyi hayvonlarni takror koʻpaytirish va urchitish pitomnigini tashkil etish uchun ijaraga berilgan oʻrmon fondi yer uchastkalarida yengil konstruksiyali qurilmalarni oʻrnatgan holda zarur infratuzilma va turistik obyektlarni barpo etishga ruxsat beriladi. 7. Ijaraga berilgan oʻrmon fondi yer uchastkalari uchun ijara toʻlovi miqdori ushbu Reglamentga 1-ilovaga muvofiq belgilanadi. Bunda auksion gʻolibi tomonidan birinchi yil uchun ijara toʻlovi miqdori elektron onlayn-auksion orqali narxni oshirib borish tamoyili asosida taklif etilgan narxda (sotilgan narxda) toʻlanadi, keyingi yillar uchun ijara toʻlovi miqdori ushbu Reglamentga 1-ilovaga muvofiq hisoblanadi. 8. Oʻrmon fondi yer uchastkalari elektron onlayn-auksion orqali ushbu Reglamentga 2-ilovaga muvofiq sxema boʻyicha ijaraga beriladi. 9. Ijaraga beruvchi jismoniy va yuridik shaxslarga ijaraga berilmagan oʻrmon fondi yer uchastkalari toʻgʻrisidagi quyidagi maʼlumotlarni “E-IJARA” AT orqali ijrochiga yuboradi: davlat oʻrmon fondi yer uchastkasi kontur raqami, yer turi va geografik joylashuvi, maydoni (gektarda); davlat oʻrmon fondi yer uchastkasining kadastr xaritasi (koordinatali nuqtalari, geolokatsiya, chegaradosh yer uchastkalaridan foydalanish turlari koʻrsatilgan vaziyat bilan bogʻliq sxema). 91. Oʻrmon fondining foydalanilmayotgan yer uchastkalarini ekologik turizm, rekreatsiya, sogʻlomlashtirish hamda dam olish maskanlari, ovchilik xoʻjaligini, shuningdek, yovvoyi hayvonlarni takror koʻpaytirish va urchitish pitomnigini tashkil etish uchun elektron onlayn-auksionga qoʻyish boʻyicha takliflar Ekologiya vazirligi huzuridagi “Ekoturizm va ovchilikni rivojlantirish departamenti” davlat muassasasi tomonidan tayyorlanadi va “E-IJARA” AT orqali ushbu Reglamentning 9-bandida keltirilgan maʼlumotlar bilan ijrochiga yuboriladi. Bunda ovchilik xoʻjaligini tashkil etish uchun oʻrmon fondi yer uchastkalarini elektron onlayn-auksionga qoʻyish boʻyicha takliflarda Ekologiya vazirligi tomonidan belgilangan tartibda minimal investitsiya majburiyatlari, biriktiriladigan ov qilish joylari maydonini va ulardan foydalanganlik uchun undiriladigan yillik haq miqdorini belgilashga oid shartlar koʻrsatiladi. 10. Ijrochi oʻn ish kuni ichida: “E-IJARA” AT orqali yuklab olingan davlat oʻrmon fondi yer uchastkalarini joyiga chiqqan holda oʻrganadi va yer uchastkasining haqiqiy holati (loyihalashtirilayotgan oʻrmon fondi yer uchastkasining holati, hududning ixtisosligi, suv bilan taʼminlanganlik darajasi va irrigatsiya tizimining holati toʻgʻrisidagi maʼlumotlar)dan kelib chiqib, oʻrmon fondi yer uchastkasining yer tuzish loyihasini ishlab chiqadi. Ijrochi zaruratga koʻra, oʻrmon fondining ijaraga berilishi rejalashtirilgan yer uchastkasi haqida boshqa tashkilotlardan maʼlumotlar olishi mumkin. 11. Ijrochi oʻrmon fondining elektron onlayn-auksionga qoʻyilayotgan yer uchastkalari boʻyicha ushbu Reglamentning 6-bandida belgilangan oʻrmon fondi yer uchastkalarini ijaraga berish maqsadlari va oʻlchamlaridan kelib chiqib, bir nechta yer tuzish loyihasini ishlab chiqishi mumkin. Har bir yer tuzish loyihasiga savdo platformasida avtomatik tarzda oʻziga xos raqam beriladi. Bunda bir nechta konturlar uchun umumlashgan yagona yer tuzish loyihasi ishlab chiqilishi mumkin. 12. Ijrochi bir ish kuni ichida har bir yer tuzish loyihasini kelishish uchun vakolatli tashkilotlarga savdo platformasi orqali quyidagi maʼlumotlarni yuboradi: a) oʻrmon fondi yer uchastkasining maydoni (gektarda) va yer turlari konturlar kesimida jadval shaklidagi maʼlumot; b) infratuzilma obyektlari mavjudligi toʻgʻrisida maʼlumot; v) oʻrmon fondi yer uchastkasining elektron xaritasidan koʻchirma, yer tuzish loyihasining chegaralari va manzili. 13. Vakolatli tashkilot tomonidan savdo platformasiga oʻrmon fondi yer uchastkalarining yer tuzish loyihalari joylashtirilgan kundan boshlab besh ish kuni ichida ushbu loyihalar kelishiladi yoki kelishish rad etiladi, bunda: savdo platformasida qabul qilingan qaror haqida elektron raqamli imzo bilan tasdiqlanadigan tegishli belgi qoʻyiladi; kelishish rad etilganda, sohaga oid qonunchilik hujjatlari normalariga havolalar qilingan holda, taqdim etilgan yer tuzish loyihasini amalga oshirish imkoni yoʻqligining asoslangan sabablari hamda mazkur loyiha aynan qaysi jihatdan ushbu normalarga muvofiq emasligi koʻrsatiladi; rad etilgan takliflar ijrochi tomonidan uch ish kuni ichida qayta ishlab chiqish uchun ijaraga beruvchiga qaytariladi. belgilangan muddatda javob berilmagan hollarda, yer tuzish loyihalari kelishilgan hisoblanadi. 14. Vakolatli tashkilotlar bilan kelishilgan oʻrmon fondi yer uchastkalarining yer tuzish loyihalari ijrochi tomonidan “E-IJARA” AT orqali bir ish kuni ichida buyurtmachiga yuboriladi. Buyurtmachi taqdim etilgan yer tuzish loyihasini koʻrib chiqib, elektron onlayn-auksionga qoʻyilayotgan oʻrmon fondi yer uchastkasining ixtisoslashuvi va yoʻnalishiga oʻzgartirish kiritish uchun ijrochiga qaytarishi mumkin. Boshqa sabablar bilan yer tuzish loyihasini qaytarishga yoʻl qoʻyilmaydi. 15. Ijrochi uch ish kuni ichida kamchiliklarni bartaraf etib, loyihani elektron onlayn-auksionga qoʻyish uchun buyurtmachiga qayta kiritadi. 16. Buyurtmachi uch ish kuni ichida taqdim etilgan yer tuzish loyihasi asosida oʻrmon fondi yer uchastkasini elektron onlayn-auksionga qoʻyish uchun ushbu Reglamentga 3-ilovaga muvofiq shakldagi elektron buyurtmani savdo platformasi orqali operatorga yuboradi. Buyurtmaga quyidagilar ilova qilinadi: oʻrmon fondi yer uchastkasining yer tuzish loyihasi; bir tomonlama imzolangan (buyurtmachi tomonidan) ijara shartnomasi (oʻrmon fondi yer uchastkasini ijaraga berish muddati hamda ushbu Reglamentga 1-ilovaga muvofiq hisoblangan, har yili toʻlanadigan ijara toʻlovi muddatlari va miqdorlari va/yoki ijara toʻlovi “nol” stavkasining qoʻllanilish muddatlari). Bunda oʻrmon xoʻjaliklarida koʻchat yetishtiruvchi pitomniklarni tashkil etish maqsadida xoʻjaliklar hududlarining uzoq muddatli (besh yildan qirq toʻqqiz yilgacha) ijaraga beriladigan uchastkalari Ekologiya vazirligi tomonidan belgilanadi. 17. Buyurtmaga tegishli maʼlumotlar ilova qilinmagan yoki notoʻgʻri maʼlumotlar taqdim etilgan taqdirda, buyurtma kelib tushgan kundan boshlab bir ish kunidan kechikmasdan, koʻrsatilgan kamchiliklarni bartaraf etish uchun buyurtma operator tomonidan buyurtmachiga qaytariladi. 18. Buyurtmachi buyurtmani qaytarishga asos boʻlgan kamchiliklarni uch ish kuni ichida toʻliq bartaraf etib, elektron buyurtmani operatorga takroran yuboradi. 19. Operator buyurtmani olgan kundan keyingi ish kunidan kechiktirmay, elektron onlayn-auksion oʻtkazilishi toʻgʻrisidagi xabarnomani savdo platformasida eʼlon qiladi. 20. Vazirlar Mahkamasining “Elektron onlayn-auksion va tanlovlarni tashkil etish hamda oʻtkazish tartibini takomillashtirish boʻyicha qoʻshimcha chora-tadbirlar toʻgʻrisida” 2022-yil 12-yanvardagi 18-son qarori bilan tasdiqlangan “E-auksion” platformasida elektron onlayn-auksion va tanlovlarni tashkil etish hamda oʻtkazish tartibi toʻgʻrisidagi nizom talablari asosida elektron onlayn-auksionlar tashkil etiladi. 21. Jismoniy va yuridik shaxslar elektron onlayn-auksionda ishtirok etish uchun: savdo platformasi orqali ushbu Reglamentga 4-ilovada keltirilgan shakldagi arizani elektron raqamli imzo (keyingi oʻrinlarda — ERI) bilan tasdiqlab yuboradi; oʻrmon fondi yer uchastkasining maydoni 5,0 gektargacha boʻlganda — bazaviy hisoblash miqdorining besh baravari, 5,0 gektardan 10.0 gektargacha boʻlganda — bazaviy hisoblash miqdorining oʻn baravari, 10.0 gektardan 20,0 gektargacha boʻlganda — bazaviy hisoblash miqdorining oʻn besh baravari, 20 gektar va undan koʻp boʻlganda — bazaviy hisoblash miqdorining yigirma baravari miqdoridagi zakalat pulini operatorning maxsus depozit hisobvaragʻiga oʻtkazadi. 22. Ariza ushbu Reglament talablariga muvofiq taqdim etilgan taqdirda, operator shu kunning oʻzida jismoniy yoki yuridik shaxsga elektron onlayn-auksionda ishtirok etish uchun ruxsat beradi. Shuningdek, uyali aloqa telefoniga va elektron pochta orqali elektron onlayn-auksion ishtirokchisi maqomini olganligi haqida qoʻshimcha ravishda xabar beradi. Jismoniy yoki yuridik shaxslar xabar bilan oʻz vaqtida tanishmaganligi uchun operator javobgar hisoblanmaydi. 23. Ushbu Reglamentning 21-bandida nazarda tutilgan zakalat puli jismoniy yoki yuridik shaxslar tomonidan operatorning maxsus depozit hisobvaragʻiga oʻtkazilmagan taqdirda, elektron onlayn-auksionda ishtirok etishiga ruxsat berilmaydi. Jismoniy yoki yuridik shaxslar elektron onlayn-auksionda ishtirok etish uchun belgilangan tartibda roʻyxatdan oʻtmagani yoxud savdolarga oid maʼlumotlar bilan tanishib chiqmaganligi uchun operator javobgar hisoblanmaydi. 24. Operator elektron onlayn-auksion yakunlangan kundan keyingi kundan kechiktirmasdan, QR-kod (matrik shtrixli kod) qoʻllash orqali elektron onlayn-auksion natijalari toʻgʻrisidagi maxsus raqam qoʻyilgan elektron bayonnomani rasmiylashtiradi va ushbu bayonnoma bilan birga oʻrmon fondi yer uchastkasini ijaraga olish shartnomasini ERI bilan tasdiqlash uchun auksion gʻolibining shaxsiy kabinetiga yuboradi. Bunda yuridik va jismoniy shaxslar bilan ovchilik xoʻjaligini yuritish uchun ov qilish joylarini berish toʻgʻrisida shartnoma Ekologiya vazirligi bilan tuziladi. 25. Elektron onlayn-auksion yakunlangan kundan keyin auksion obyektining qiymatini toʻlash va oʻrmon fondi yer uchastkasini ijaraga olish shartnomasini imzolash uchun auksion gʻolibiga oʻn kun muddat beriladi. 26. Elektron onlayn-auksion obyektining qiymatini auksion gʻolibi (auksionning zaxiradagi gʻolibi) operatorning maxsus hisobvaragʻiga toʻliq toʻlagandan keyin operator tomonidan savdo platformasida rasmiylashtirilgan maxsus raqamli elektron bayonnoma hamda elektron onlayn-auksion gʻolibi imzolagan oʻrmon fondi yer uchastkasini ijaraga olish shartnomasi savdo platformasi orqali bir ish kuni ichida Kadastr agentligining Davlat kadastrlari palatasining tuman (shahar) filialiga yuboriladi. 27. Ijaraga beruvchi va auksion gʻolibi tomonidan imzolangan oʻrmon fondi yer uchastkasining ijara shartnomasi davlat roʻyxatidan oʻtkazish uchun asos boʻladi. 28. Kadastr agentligining Davlat kadastrlari palatasining tuman (shahar) filiali oʻrmon fondi yer uchastkasining yer tuzish hujjatlari va ijara shartnomasi asosida oʻn ish kuni ichida kadastr pasportini tayyorlaydi, kadastr hujjatlarini rasmiylashtiradi va davlat roʻyxatidan oʻtkazish uchun savdo platformasi orqali Kadastr agentligi Davlat kadastrlari palatasining tegishli hududiy boshqarmasiga yuboradi. 29. Kadastr agentligi Davlat kadastrlari palatasining tegishli hududiy boshqarmasi oʻrmon fondi yer uchastkasining ijara shartnomasi asosida ikki ish kuni ichida auksion gʻolibining ijara huquqini davlat roʻyxatidan oʻtkazadi va tegishli reyestrdan koʻchirmani elektron onlayn-auksion gʻolibiga savdo platformasi orqali yuboradi. 30. Oʻrmon fondi yer uchastkasi ijaraga beruvchi va ijarachi oʻrtasida oʻn ish kuni ichida tuziladigan topshirish-qabul qilish dalolatnomasi asosida ijarachiga beriladi. 31. Topshirish-qabul qilish dalolatnomasida: dalolatnoma tuzilgan joy va sana; ijara shartnomasining rekvizitlari (tuzilgan sanasi, tartib raqami); ijaraga berilayotgan oʻrmon fondi yer uchastkasidagi mavjud bino va inshootlar, sugʻorish va zax qochirish tarmoqlari, yoʻl va boshqa muhandislik tarmoqlari, daraxt va butalar soni, yoshi va turlari; oʻrmon fondi yer uchastkasining holati koʻrsatiladi. Ijaraga oluvchi topshirish-qabul qilish dalolatnomasini imzolashdan bosh tortgan taqdirda, bu haqda dalolatnoma rasmiylashtiriladi. 32. Ijaraga oluvchi topshirish-qabul qilish dalolatnomasini imzolashdan bosh tortgan taqdirda, yer uchastkasi ijaraga berilmagan hisoblanib, shartnoma bekor qilinadi va qayta elektron onlayn-auksionga qoʻyiladi. 33. Ijarachi ijara muddati tugagach yoki ijara shartnomasi muddatidan oldin bekor qilinganda yoxud haqiqiy emas deb hisoblanganda, ijaraga beruvchiga buzilgan yerlarni rekultivatsiya qilib qaytaradi. 34. Auksion gʻolibi tomonidan elektron onlayn-auksionda ishtirok etish uchun hamda elektron onlayn-auksion obyektining qiymatini qoplash uchun toʻlangan mablagʻlar quyidagi tartibda taqsimlanadi: a) operator (maxsus depozit hisobvaragʻiga toʻlangan mablagʻlar) kiritilgan zakalat pulining yigirma foizi miqdorida xizmat haqini chegirib qolgan holda, qolgan 80 foizi besh ish kunida quyidagi tartibda taqsimlaydi: 10 foizini — Oʻzbekiston Respublikasi Qishloq xoʻjaligi vazirligining “Agrosanoatni raqamlashtirish markazi” davlat muassasasiga; 20 foizini — oʻrmon fondi yer uchastkasiga boʻlgan ijara huquqini davlat roʻyxatidan oʻtkazish uchun Kadastr agentligi Davlat kadastrlari palatasining tegishli hududiy boshqarmasining hisobvaragʻiga; 50 foizini — tegishli oʻrmon fondi yerlaridan doimiy foydalanuvchi oʻrmon xoʻjaligi tashkilotlari hisobvaragʻi; qolgan mablagʻlarni — ijrochining hisobvaragʻiga; b) elektron onlayn-auksion obyektining qiymatini qoplash uchun operator maxsus hisobvaragʻiga toʻlangan mablagʻlar quyidagicha taqsimlanadi: bazaviy hisoblash miqdorining ikki baravari miqdorida (oʻrmon fondi yer uchastkasi maydoni 10,0 gektardan 20,0 gektargacha boʻlganda — bazaviy hisoblash miqdorining 3 baravari, 20,0 gektar va undan koʻp boʻlganda — bazaviy hisoblash miqdorining 5 baravari miqdorida) oʻrmon fondi yer uchastkasi loyihasini ishlab chiqish xarajatlari uchun ijrochining hisobvaragʻiga; qolgan mablagʻlar — oʻrmon fondi yerlaridan doimiy foydalanuvchi oʻrmon xoʻjaligi tashkilotlari hamda Ekologiya jamgʻarmasiga teng ulushlarda yoʻnaltiriladi. 35. Oʻrmon fondi yer uchastkalaridan foydalanganlik uchun yillik ijara toʻlovlari har yili 1-noyabrga qadar toʻlanadi. 36. Oʻrmon fondi yer uchastkasining ijara toʻlovi miqdori toʻlov amalga oshiriladigan vaqtdagi bazaviy hisoblash miqdorining hajmidan kelib chiqib (shartnomaga oʻzgartirish kiritilmasdan) hisoblanadi. 37. Oʻrmon fondi yer uchastkalarini ijaraga berishdan tushadigan mablagʻlarning alohida hisobi yuritiladi va ushbu mablagʻlarning 50 foizi oʻrmon fondi yerlaridan doimiy foydalanuvchi oʻrmon xoʻjaligi tashkilotlari hisobvaragʻiga hamda 50 foizi Ekologiya jamgʻarmasiga yoʻnaltiriladi. 38. Ijaraga beruvchi oʻrmon xoʻjaligi tashkilotlari tomonidan oʻrmon fondi yer uchastkalarini ijaraga berish boʻyicha tuzilgan shartnomalarning bajarilishi yuzasidan har chorakda monitoring yuritadi, jumladan: oʻrmon fondi yer uchastkasini ijaraga olish shartnomasida belgilangan majburiyatlarga rioya qilish; mavjud daraxtlarni toʻliq holda saqlash va koʻpaytirish choralarini koʻrish, yerdan uning belgilangan maqsadiga qatʼiy muvofiq oqilona foydalanish, ishlab chiqarishning tabiatni muhofaza qiluvchi texnologiyalarini qoʻllash, oʻz faoliyati natijasida hududdagi ekologik vaziyatning yomonlashuviga yoʻl qoʻymaslik; mavjud irrigatsiya-melioratsiya tarmoqlarini va muhandislik kommunikatsiyalarini soz holatda saqlash; ekologiya va atrof-muhitni muhofaza qilish boʻyicha qonunchilik hujjatlarida nazarda tutilgan kompleks tadbirlarni amalga oshirish; ijaraga olingan yer maydonida noqonuniy daraxt kesmaslik va chorva mollarini boqmaslik; ijaraga olingan yer uchastkasida oʻzboshimchalik bilan inshootlar qurmaslik, yer uchastkasi ixtisoslashuvini oʻzgartirmaslik, ijara haqi va boshqa toʻlovlarni oʻz vaqtida toʻlash va oʻrmon qonunchiligiga rioya etish ustidan doimiy monitoring yuritish. 39. Monitoring natijasida shartnoma majburiyatlari bajarilmagan yoki lozim darajada bajarilmaganligi aniqlangan hollarda, tomonlar amaldagi qonunchilik talablariga muvofiq ushbu kamchiliklarni bartaraf etish choralarini koʻradilar. 40. Oʻrmon fondi yer uchastkasini ijaraga olish shartnomalari uch bosqichda rasmiylashtiradi: birinchi bosqichda — uch yil muddatga; shartnoma majburiyatlariga rioya qilish, ijara toʻlovlari va boshqa toʻlovlarni oʻz muddatida toʻlash, investitsiyalar kiritish boʻyicha majburiyatlarni bajarish natijalariga qarab: ikkinchi bosqichda — yigirma yil muddatga; uchinchi bosqichda — qirq toʻqqiz yildan oshmaydigan muddatga. Bunda: davlat qoʻriqxonalari bufer zonalari, milliy tabiat bogʻlari, pitomniklar (qoʻriqxonaga aylantirilgan zonalar bundan mustasno), oʻrmon va oʻrmon-ov xoʻjaliklari, togʻli va choʻl hududlari yer uchastkalari ularning toifasi oʻzgartirilmagan holda turistik klasterlar tashkil etish uchun tadbirkorlik subyektlariga “E-auksion” elektron savdo platformasi orqali faoliyat koʻrsatish muddatini keyinchalik uzaytirish imkoniyati bilan 10 yil muddatga ijaraga beriladi; oʻrmon fondi yerlaridan 10 gektargacha yer uchastkasi ovchilik bazalari va 100 gektargacha yer uchastkasi pitomniklar barpo etish uchun bitta lot sifatida investitsiya va shartnomaviy majburiyatlarni belgilagan holda yuridik va jismoniy shaxslarga elektron onlayn-auksion orqali 49 yil muddatga quyidagi bosqichlarda ijara huquqi asosida ajratiladi: birinchi bosqichda — 10 yil muddatga; investitsiya va shartnomaviy majburiyatlarni bajarish natijalariga koʻra: ikkinchi bosqichda — 10 yil muddatga; uchinchi bosqichda — 29 yil muddatga. Bunda, ikki yil muddat ichida yovvoyi hayvonlarni yetishtirish va takror koʻpaytirish boʻyicha pitomniklar infratuzilmasi yoki takror koʻpaytirish uchastkasi tashkil qilinmasa, ijara shartnomasi bekor qilinadi. 401. Ijara shartnomasi imzolanganidan soʻng yigirma kun muddatda ijaraga oluvchi va Ekologiya vazirligi oʻrtasida ijaraga berilgan yer uchastkalariga tutash hududdagi ov qilish joylarini ovchilik xoʻjaligini yuritish uchun biriktirib berish toʻgʻrisida shartnoma tuziladi. Bunda: biriktirilgan ov qilish joylaridan foydalanganlik uchun undiriladigan yillik haq miqdori Iqtisodiyot va moliya vazirligi bilan kelishgan holda Ekologiya vazirligi tomonidan belgilanadi; boshqa shaxslarga biriktirilgan ov qilish joylarining takroran biriktirib berilishiga yoʻl qoʻyilmaydi. 402. Quyidagi hollarda ovchilik xoʻjaligi tashkil etish uchun yer uchastkalarini ijaraga berish shartnomasi belgilangan tartibda bekor qilinadi va yer uchastkalari qayta elektron-onlayn auksionga chiqariladi: ijaraga oluvchi ovchilik xoʻjaligini yuritish uchun ijaraga berilgan yer uchastkalariga tutash hududdagi ov qilish joylarini berish toʻgʻrisidagi shartnomani tuzishdan bosh tortgan taqdirda; Ijara shartnomasi bekor qilingan taqdirda Ekologiya vazirligi bilan tuzilgan ov qilish joylarini berish toʻgʻrisidagi shartnoma ham bekor qilinadi. 41. Agar qonunchilikda yoki shartnomada boshqacha tartib nazarda tutilgan boʻlmasa, ijara shartnomasi taraflarning kelishuviga muvofiq oʻzgartirilishi mumkin. 42. Oʻrmon fondi yer uchastkalarini ijaraga olish shartnomasi taraflarning kelishuviga muvofiq, bunday kelishuvga erishilmagan taqdirda esa, sudning hal qiluv qarori bilan muddatidan oldin bekor qilinishi mumkin. 43. Ushbu Reglamentni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 44. Mazkur Reglament talablarini buzganlikda aybdor shaxslar qonunchilik hujjatlarida belgilangan tartibda javobgar boʻladi. T/rFoydalanish maqsadlariJoylashish zonasi boʻyicha 1 gektar yer uchastkasi ijara toʻlovi(bazaviy hisoblash miqdorining baravari hisobida)ChoʻlTogʻVodiyToʻqay1.Oʻrmon barpo qilish uchun0,10,310,52.Yongʻoq mevali daraxtzorlar barpo etish uchun0,5110,53.Mevali bogʻlar (daraxtzorlar) barpo etish uchun151054.Mevali va manzarali koʻchat yetishtirish uchun251055.Tez oʻsuvchi daraxt plantatsiyalarini barpo etish uchun131056.Qishloq xoʻjaligi ekinlarini ekish uchun51015107.Dorivor oʻsimliklar madaniy plantatsiyalarini barpo etish uchun12328.Asalarichilik faoliyati uchun15529.Baliqchilik faoliyati uchun55151010.Ovchilik xoʻjaligini tashkil etish uchun31010511.Ekologik turizm, rekratsiya, sogʻlomlashtirish hamda dam olish maskanlari faoliyati uchun (oʻsimlik va hayvonot dunyosiga zarar keltirmaslik sharti bilan)3101010Bunda Burchmulla, Ohangaron, Kitob, Zomin, Boysun, Uzun, Jomboy, Baxmal davlat oʻrmon xoʻjaliklari, Shahrisabz, Pop, Urgut ixtisoslashtirilgan davlat oʻrmon xoʻjaliklarida1030302012.Limonariy va issiqxonalar tashkil etish uchun510151013.Yovvoyi hayvonlarni takror koʻpaytirish va urchitish pitomnigini tashkil etish uchun310105 BosqichlarSubyektlarTadbirlarMuddatlar1-bosqichTalabgorJismoniy va yuridik shaxslar elektron onlayn-auksionda ishtirok etish uchun savdo platformasi orqali ushbu Reglamentga 4-ilovada keltirilgan shakldagi arizani elektron raqamli imzo bilan tasdiqlab yuboradi.Talabgorning xohishiga koʻra, real vaqt rejimida (shu kuni ham)2-bosqich“Elektron onlayn-auksionlar tashkil etish markazi” AJ (operator)Ariza ushbu Reglament talablariga muvofiq taqdim etilgan taqdirda, operator shu kunning oʻzida jismoniy yoki yuridik shaxsga elektron onlayn-auksionda ishtirok etish uchun ruxsat beradi.Shuningdek, uyali aloqa telefoniga va elektron pochta orqali elektron onlayn-auksion ishtirokchisi maqomini olganligi haqida qoʻshimcha ravishda xabar beradi.1 ish kunida3-bosqichoperatorKamida ikki nafar ishtirokchi mavjud boʻlganda elektron onlayn-auksion oʻtkazadi.Auksion oʻtkaziladigan kun toʻgʻrisida xabarnoma va lotga oid axborot savdo platformasida eʼlon qilingandan kamida oʻttiz kun oʻtgandan keyingi ish kuniga belgilanadi4-bosqichoperatorElektron onlayn-auksion yakunlangan kundan keyingi kundan kechiktirmasdan, QR-kodni (matrik shtrixli kod) qoʻllash orqali elektron onlayn-auksion natijalari toʻgʻrisidagi maxsus raqam qoʻyilgan elektron bayonnomani rasmiylashtiradi va ushbu bayonnoma bilan birga oʻrmon fondi yer uchastkasini ijaraga olish shartnomasini ERI bilan tasdiqlash uchun auksion gʻolibining shaxsiy kabinetiga yuboradi.Elektron onlayn-auksion yakunlangan kundan keyingi kun5-bosqichoperatorElektron onlayn-auksion yakunlangan kundan keyin auksion obyektining qiymatini toʻlash va oʻrmon fondi yer uchastkasini ijaraga olish shartnomasini imzolash uchun auksion gʻolibiga oʻn kun muddat beriladi.Elektron onlayn-auksion yakunlangan kundan keyin 10 kunda6-bosqichoperatorElektron onlayn-auksion obyektining qiymatini auksion gʻolibi (auksionning zaxiradagi gʻolibi) operatorning maxsus hisobvaragʻiga toʻliq toʻlagandan keyin, operator tomonidan savdo platformasida rasmiylashtirilgan maxsus raqamli elektron bayonnoma hamda elektron onlayn-auksion gʻolibi imzolagan oʻrmon fondi yer uchastkasini ijaraga olish shartnomasi savdo platformasi orqali bir ish kuni ichida Kadastr agentligining Davlat kadastrlari palatasining tuman (shahar) filialiga yuboradi.Elektron onlayn-auksion obyektini qiymati auksion gʻolibi (auksionning zaxiradagi gʻolibi) tomonidan operatorni maxsus hisobvaragʻiga toʻliq toʻlangandan keyin 1 ish kunida7-bosqichKadastr agentligi Davlat kadastrlari palatasining tuman (shahar) filialiKadastr agentligining Davlat kadastrlari palatasining tuman (shahar) filiali oʻrmon fondi yer uchastkasining yer tuzish hujjatlari va ijara shartnomasi asosida oʻn ish kuni ichida kadastr pasportini tayyorlaydi, kadastr hujjatlarini rasmiylashtiradi va davlat roʻyxatidan oʻtkazish uchun savdo platformasi orqali Kadastr agentligi Davlat kadastrlari palatasining tegishli hududiy boshqarmasiga yuboradi.Savdo platformasi orqali kelib tushgandan keyin 10 ish kuni ichida8-bosqichKadastr agentligining Davlat kadastrlari palatasi tegishli hududiy boshqarmasiKadastr agentligining Davlat kadastrlari palatasining tegishli hududiy boshqarmasi oʻrmon fondi uchastkasining ijara shartnomasi asosida ikki ish kuni ichida elektron onlayn-auksion gʻolibining ijara huquqini davlat roʻyxatidan oʻtkazadi va tegishli reyestrdan koʻchirmani elektron onlayn-auksion gʻolibiga savdo platformasi orqali yuboradi.Savdo platformasi orqali kelib tushgandan keyin 2 ish kuni ichida9-bosqichijaraga beruvchi va ijarachiOʻrmon fondi yer uchastkasi ijaraga beruvchi va ijarachi oʻrtasida oʻn ish kuni ichida tuziladigan topshirish-qabul qilish dalolatnomasi asosida ijarachiga beriladi.Savdo platformasi orqali kelib tushgandan keyin 10 ish kuni ichida 20____ yil “____” ___________ da __________________ _____________________________ tomonidan tasdiqlangan loyiha boʻyicha quyidagi yer uchastkasini elektron onlayn-auksion orqali ijaraga berish uchun ushbu buyurtmani taqdim etadi: 1. Yer uchastkasining oʻziga xos raqami ________________; 2. Yer uchastkasining maydoni ______________________ga; 3. Yer uchastkasi joylashgan joy _____________________________________________________________ ________________________________________________________________________________________; 4. Belgilangan maqsadi ___________________________________________________________________; 5. Yerning toifasi _______________________________________________________________________; 5.1. Yer turi _____________________________________________________________________________; 6. Auksion gʻolibining majburiyatlari ______________________________________________________ ________________________________________________________________________________________; 6.1 .Ijara muddati _______________________________________________________________________; 6.2. Auksion gʻolibiga qoʻyiladigan talablar: _________________________________________________ ________________________________________________________________________________________; 6.3. Yer uchastkasidan foydalanish shartlari va tartibiga taalluqli boshqa talablar ________________ ________________________________________________________________________________________; 7. Oʻrmon xoʻjaligi agentligi manzili va bogʻlanish uchun maʼlumotlar (telefon raqami, elektron pochta manzili va boshqalar) ________________________________________ ________________________________________________________________________________________ Buyurtma 20____ yil _______ ______________________ da taqdim etildi. Oʻrmon xoʻjaligi agentligi direktori (F.I.O.) (yuridik shaxs uchun — toʻliq nomi, joylashgan joyi (pochta manzili), bank rekvizitlari, telefon raqami, elektron pochta manzili) (jismoniy shaxs uchun — F.I.O., yashash joyi, STIR, telefon raqami, elektron pochta manzili) Elektron onlayn-auksion oʻtkazilishi haqidagi xabarnoma bilan tanishdim: Loyiha raqami: ________________________-son Loyiha yoʻnalishi, maydoni: __________________________________________________ Elektron onlayn-auksion oʻtkazish qoidalari bilan tanishib, 20____ yil “____” ___________ kuni soat __________ daqiqada oʻtkaziladigan elektron onlayn-auksionda ishtirok etish uchun ushbu arizani qabul qilishingizni soʻrayman. Elektron onlayn-auksionda ishtirok etish uchun ushbu arizani taqdim etib, elektron onlayn-auksionni oʻtkazish boʻyicha qoidalarga va keltirilgan shartlarga rozilik beraman. Men tomondan taqdim etilgan maʼlumotlar notoʻgʻri boʻlgan taqdirda, elektron onlayn-auksion natijalari haqiqiy emas deb topilishi haqida ogohlantirildim. Shuningdek, elektron onlayn-auksion gʻolibi deb topilgan taqdirimda, menga yuklatilgan majburiyatlarni bajarishni oʻz zimmamga olaman. Toʻldirilgan sana __________________________ 1. Oʻzbekiston Respublikasi Vazirlar Mahkamasining “Davlat oʻrmon fondi uchastkalarini ijaraga berish tartibi toʻgʻrisidagi nizomni tasdiqlash haqida” 2019-yil 13-dekabrdagi 993-son qarori. 2. Oʻzbekiston Respublikasi Vazirlar Mahkamasining “Davlat oʻrmon fondi uchastkalarini ijaraga berish tartibi toʻgʻrisidagi nizomga oʻzgartirish va qoʻshimchalar kiritish haqida” 2021-yil 3-fevraldagi 50-son qarori. 3. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son qonuni)” 2022-yil 4-apreldagi 153-son qarori ilovasi 747-bandi.